
Currenda VIII. 


AA. MB is. 


N. 4155. 

Collectae contra persecutores Ecclesiae et pro Papa atque Psalmus III. „Domine 
quid multiplicati sunt qui tribulant me* cum orationibus sumantur tam diu 
donec aliter dispositum fuerit. 

Ordinatione Nostra ex 10. Maji 1869. N. 69. praes. excussa in Currenda VII. ex 
1869. demandavimus, ut quilibet sacerdos tam saecularis quam regularis in missae sacrifi- 
cio quando rubricae id permittunt, praeter obligatorias duas collectas contra persecutores 
Ecclesiae et pro Papa addat collectam de Spiritu Sancto usque ad diem, quo Occumenica 
Synodus finem habuerit. Sub 30. Octobris 1870. N. praes. 68. ordinavimus, ut non ob- 
stante Concilii suspensione omnia in pleno vigore permaneant quoad. collectas de Spiritu 
s. contra persecutores Ecclesiae et pro Papa intra Sacrum Missae sacrificium recitandas. 
Insuper ordinavimus eadem ordinatione (Curr. XVIII ex 1870). preces ad statum tribulatum 
Summi Pontificis accomodatas: Antiphonam „Piotra chowano w ciemnicy it. d. Psalm III. 
Panie przecz sie rozmnożyli i t. d.“ quae publice ante supplicationes recitandae aut decantan- 
dae erant. In nexu cum ordinationibus laudatis et cum ultima ex 23. Februarii 1878. 
N. 46. praes. Curr. VI. ex 1878. demandamus, ut collectae contra persecutores Ecclesiae 
et pro Papa in missae sacrificio quando rubricae id permittunt, a quolibet sacerdote su- 
mantur et preces Psalmi III. etc. ante supplicationes publice decantentur tam diu, donec 
aliter dispositum fuerit. 

E Oonsistorio Episcopali, 
Tarnoviae die 9. Martii 1878. 


N. 284. 


S. Franciscus Salesius declaratur Dr. Ecclesiae, Officium et Missa de Communi Doctorum 
assignantur, opera ejus ut aliorum Ecclesiae Doctorum publice praelegi citari et adhiberi 
permittuntur, et Indulgentiae plenariae festo ejus in Ecclesiis Sanctimonialium Visitationis 
B. M. V. conceduntur. 
In Currenda XXII. ex 1877. publicavimus Decretum Urbis et Orbis a 5. Congrega- 
tione Rituum approbante SS. D. N. Papa Pio IX. die 19. Julii 1877. editum, quo S. 
Franciscus Salesius Eppus et Confessor, Universalis Ecclesiae Doctor fuit declaratus. 

Eandem decisionem confirmant uberiori modo et solemniori forma explanant Literae 
Apostolicae SS. D. N. Papae Pii IX. „Dives in misericordia Deus die“ 16. Novemb 1877. 
sub annulo Piscatoris editae, quibus praeterea ordinantur quaepiam additiones et mutationes 
tum in Officio et Missa de praefato S. Francisco Salesio, tum etiam in Martyrologio fa- 
ciendae, et Indulgentiae plenariae die ejusdem Sancti festo ejusque Octava, in Ecclesiis 
Sanctimonialium Ordinis Visitationis B. V. Mariae lucrandae conceduntur. 

Tenor harum Litterrarum Apostolicarum est sequens: 


PIUS PP. X. 


Ad perpetuam rei memoriam. 


Dives in misericordia Deus, qui Ecclesiae suae in hoc mundo militanti nunquam 
defuit, ac juxta varias rerum ac temporum vicissitudines opportuna sapienter praesidia 
subministrat, cum saeculo XVI. christianas gentes iu virga furoris sui visitaret, pluresque 
Europae provincias grassantium late haeresum tenebris obrui permitteret, haud volens, 
plebem. suam repellere, nova sanctorum virorum lumina provide excitavit, quorum splen- 
dore. collustrati, Ecclesiae filii in veritate. confirmarentur, ipsique praevaricatores ad illius 
amorem suaviter ;reducerentur. E quorum clarissimorum ^ hominum numero Franciscus 
Salesius Episcopus Genevensis, inclytae sanctitatis exemplar, et verae piaeque doctrinae 
magister extitit, qui, ne dum voce, sed et scriptis immortalibus insurgentium errorum 
monstra confodit, fidem asseruit, vitiis eversis mores emendavit, cunctis pervium coelum 
ostendit. Qua praecellenti sapientia eam laudem assecutus est, qua veteres illos ac prae- 
cipuos Ecclesiae Dei Doctores praestitisse sa: mem: Bonifacius VIIL. Praedecessor Noster 
declaravit (Cap. Un. de rel. et. ven. Sanctorum in 6.); qui scilicet „per salutaria docu- 
menta illustrarunt Ecclesiam, decorarunt virtutibus, et muribus informarunt,* quosque de- 
scripsit „quasi luminosas ardentesque lucernas super candelabrum: in Domo Dei positas, 
errorum tenebris profugatis, totius corpus Ecclesiae, tamquam sidus matutinum“ irradiantes 
„Scripturarum; reserantes aenigmata, ac profundis et decoris sermonibus: ipsius Ecclesiae, 
fabricam, veluti gemmis vernantibus* illustrantes, Hoc sane elogium ad Genevensem Epis- 
copum pertinere, vel eo adhuc vivente, maxime vero post ejus ob:tum, fama percelebris 
testata est, et ipsa scriptorum ab eo relictorum singularis eminentia invicto plane arga- 
mento demonstrat. Enimvero magno in pretio Francisci doctrinam, dum in vivis ageret, 
habitam esse, vel ex eo colligere licet, quod. e tot strenuis veritatis catholicae defensori- 
bus, qui eo tempore florebant. unum Genevensem Praesulem sa: mem: Clemens VIII, Prae- 
decessor Noster elegerit, quem adire juberet Theodorum Bezam Calvinianae pestis propu- 
gnatorem acerrimum, et cum eo solo solum agere, ut, jlla ove ad ovile Christi revocata, 
plures alias reduceret. Quod munus adeo eximie Franciscus, non sine vitae suae pericu- 
lo. implevit, ut haereticus homo ex merito confutatus veritatem fassus sit, licet ex scelere, 
arcano- Dei judicio, indignus extiterit, qui ad Ecclesiae sinum rediret. Nec minori plane 
aestimatiope sanctum Episcopum gavisum fuisse exiude coustat. quoad sa: me: Laulus V, 


Praedecessor Noster, dum celebris disceptatio „de Auxiliis* Romae ageretur, sancti hujus 
Praesulis sententiam ea super re exquiri voluerit, ejusque consilio obsecutus, subtilissimam, 
ac periculi plenam quaestionem diu acriusque exagitatam, indicto partibus silentio, conso- 
piendam judicaverit. Quin imo, si ipsae epistolae ab eo ad plurimos scriptae considerentur, 
cuique compertum erit, Franciseum ad instar gravissimorum inter veteres Ecclesiae Patres 
a compluribus, de iis, quae ad Catholicam fidem explicandam, tuendamque, quaestiones ea 
de re enucleandas ac vitam ad Christianos mores componendam pertinerent, rogatum saepe 
fuisse; ipsumque, multa persecutum copiosissime ac docte, apud Romanos Pontifices, apud 
Principes, apud magistratus, apud sacerdotes cooperatores suos in sacro ministerio, adeo 
valuisse, et ejus studio, hortationibus, monitis, consilia saepe inita fuerint, quibus regiones ` 
ab haeretica lue purgarentur, Catholicus cultus restitueretur, religio amplificaretur. Haec 
praecellentis doctrinae opinio post illius obitum imminuta non est, imo vehementer aucta; 
virique ex omni ordine clarissimi, ipsique Summi Pontifices, eminentem illius scientiam 
magnis laudibus extulerunt. Equidem sa: me: Alexander VIL. in Balla Canonizationis, 
(XIII. Kalendas Maias MDCLXV). Franciscum Salesium, doctrina celebrem, sanctitate 
admirabilem praedicavit, aetatique suae contra haereses medicamen. praesidiumque: ita ut 
scriptorum illius documentis irrigata populorum ac virorum nobilium pectora affluentem 
evangelicae vitae messem peperisse affirmet. Quibus plane congruit, quod in consistoriali 
allocutione ante Canonizationem babita, complexus est. Salesium scilicet „docendo omnes, 
tum doctrinae salubris verbo, tum vitae innocentis exemplo* multa in Ecclesiae bonum 
praestitisse, ejusque adhue magnam partem superesse „ope monitorum, et evangelicae di- 
sciplinae documentorum quae libris consignata, fidelium manibus terebantur*. Nec ab his 
aliena sunt, quae in literis datis ad Moniales Visitationis Monasterii Anneciensis V. Ka- 
lendas Augusti An: MDOLXVI aiebat, virtutem nimirum, ac sapientiam illius „Christianum 
Orbem universum late perfundere"; inclyta ejus promerita ,doctrinamque plane divinam* 
se admiratum. eum elegisse, quem „praecipuum vitae ducem, ae magistrum sequeretur*, 
Quod quidem magisterium sa: mem: Clementi IX. Praedecessori Nostro ejusmodi visum 
est, ut et antequam Pontifex esset, de Salesio asseruerit , praeclarissimis voluminibus pium 
quodammodo armamentarium animarum beneficio condidisse*, et Pontifieatum adeptus an- 
tiphenam in illius honorem probaverit. in ea verba: „Replevit Sanctum Franciscum Domi- 
nus Spiritu intelligentiae et ipse fluenta doctrinae ministravit populo Dei*. Suis vero 
antecessoribus concinens Benedictus XIV. sa: mem: libros Genevensis Praesulis scientia 
divinitus. acquisita scriptos affirmare non dubitavit. illius auctoritate usus difficiles questio- 
nes solvit. „sapientissimum animarum rectorem“ appellavit. (Const. „Pastoralis curae“ V. 
Augusti MDCCXLL) Itaque mirandum minime est plurimos qui ingenii, ae doctrinae laude 
florerent, academiarum doctores, oratores summos, jurisconsultos, theologos insignes, et 
vel ipsos principes virum hunc vere magnum ac doctissimum ad haec usque tempora 
praedicasse: multos vero, ut magistrum, fuisse secutos, atque ex ejus libris plura in sua 
scripta derivasse. Porro haec universalis persuasio, de excellenti Salesii scientia, ex qua- 


litate ipsa doctrinae ipsius exoritur, quae nimirum in sublimi sanctitatis culmine ita in eo 
supereminet, ut Doctoris Ecclesiae tota propria sit, virumque hunc inter praecipuos magi- 
stros sponsae suae a Christo Domino datos, accensendum suadeat. Quamvis enim Sanctos 
Doctores, qui primis Ecclesiae saeculis floruerunt, antiquitas ipsa spectatos faciat, latinique 
aut graeci sermonis, quo libros ediderunt, in iis ornamentum accedat, id tamen potissimum, 
ac plane necessarium (quod supra monuimus) huic magisterio est, ut in scriptis diffusa 
ultra communem modum doctrina coelestis appareat, quae argumentorum copia, et varietate, 
splendoribus veluti cireumamicta, totum Ecclesiae corpus nova luce perfundat, sitque fide- 
libus in salutem. Haec itaque laudum praeconia Genevensis Episcopi libris apprime con- 
. veniunt. Sive enim quae de rebus asceticis ad christianam vitam sancte, piegue ducendam, 
sive quae de controversiis ad finem tuendam, et haereticos refutandos, sive quae de divini 
verbi praedicatione scripsit considerentur, nemo est qui non videat, quanta per sanctissi- 
mum virum emolumenta sint in Catholicum populum invecta. Equidem duodecim libris in- 
signem, atque incomparabilem tractatum „de amore dei“ docte, subtiliter, dilucideque 
complexus est, qui tot praecones de suavitate sui auctoris habet, quot lectores. Maxime 
autem vivis coloribus virtutem, alio opere, quod „Philothea* inscribitur, pinxit; ac prava 
sternens in directa et aspera in vias planas, universis Christifidelibus iter ad eam ita fa- 
cile commonstravit, ut vera exinde pietas lucem suam ibique effunderet, viam. sibi ad Re- 
gum solia, ad Ducum tentoria, ad judiciorum forum, telonia, officinas, et ipsa oppidula 
pastorum aperiret, Enimvero iis scriptis ex sacra doctrina summa scientiae sanctorum 
principia eruit, et ita enucleat, ut insigne ipsius. privilegium plane visum sit, quod ad 
omnes fidelium conditiones sapienter, leniterque eamdem accomodare noverit. Huc acce- 
dunt tractatus de rebus ad magisterium pietatis spectantibus, ipsaeque constitutiones, sapientia, 
discretione, ac suavitate. conspicuae, quas pro Sanctimonialibus Ordinis Visitationis Beatae 
Mariae ab eo constituti scripsit. Uberrimam etiam rei asceticae segetem. epistolae ipsius 
ad plurimos datae suppeditant, in quibus illud plane mirabile est, quod Spiritu. Dei ple- 
nus, et ad ipsum suavitatis auctorem accedens, devoti cultus crga Sacratissimum Cor 
Jesu semina miserit, quem in hac nostra temporum acerbitate maximo pietatis incremento 
mirifice propagatum, summa cum animi Nostri exultatione conspicimus, Nec praetereundum 
est, in his lucubrationibus, ac praesertim in interpretatione Cantici Canticorum, plura 
Scripturarum aenigmata, quae ad morales, et anagogicos sensus pertinent, reserari, enodari 
difficultates, obscura nova luce perfundi, quibus licet inferre, Deum, coelestis sui irrigui 
gratia influente, sancto huic viro sensum aperuisse, ut intelligeret scripturas, easque per- 
vias doctis indoctisque redderet. Porro ad retundendam haereticorum sui temporis pervicaciam, 
confirmandosque Catholicos, non minus feliciter, ac de asceticis rebus ,Controversiarum* 
librum in quo plena Catholicae, fidei demonstratio est, aliosque tractatus, concionesque de 
veritatibus fidei, itemque , Vexillum Crucis“ conscripsit, quibus adeo strenue pro Ecclesise 
causa certavit, ut innumeram perditorum hominum multitudinem ad ejus sinum reduxerit, 
fidem in tota Caballiacensium provincia longe lateque restituerit. Imprimis auctoritatem 

hujus Apostolicae Sedis, ac Romani Pontificis Beati Petri successoris propugnavit, ac 
ipsius Primatus vim ac rationem, ea perspicuitate explicavit, ut Vaticani Oecumenici Con- 
cilii definitionibus feliciter praeluserit. Certe, quae de infallibilitate Romani Pontificis in 
quadragesimo sermone „(ontroversiarum* asserit, cujus authographum, dum in Concilio 
res ageretur, detectum est, ejusmodi sunt, quae nonnullos Patres tunc ea super re adhuc 
ancipites, ad definitionem decernendam, veluti manu duxerint. 

Ex tanto Sancti Praesulis in Ecclesiam amore, et ejus defendendae studio, ea ratio 
enata est, quam in Divini verbi praeconio adhibuit, sive ad Christianam plebem in ele- 
mentis fidei erudiendam sive ad mores doctiorum informandos, sive ad fideles omnes ad 
perfectionis. culmen | deducendos. Etenim se debitorem agnoscens sapientibus et insipien- 
tibus, omnibus omnia factus, simplices et agrestes homines in simplicitate sermonis docere 
curavit, inter sapientes vero locutus est sapientíam. Qua super re, et prudentissima prae- 
cepta tradidit, idque assecutus. est, ut sacrae eloquentiae dignitas temporum vitio collapsa 
ad antiquum splendorem proposito Sanctorum Patrum exemplo revocaretur, atque ii di- 
sertissimi oratores ex hac schola prodierint, a quibus uberrimi fructus in universam Ec- 
clesiam redundarunt. Itaque sacrae eloquentiae instaurator ac magister ab omnibus habitus 
est. Denique coelestis ejus doctrina, veluti aquae vivae flumen, irrigando Ecclesiae agro, 
adeo utiliter populo Dei fluxit ad salutem, ut verissima appareant, quae sa: mem: Clemens 
VIH. Praedecessor Noster, Salesio, cum ad Episcopalem dignitatem eveheretur, veluti di- 
vinans dixerat, iis proverbiorum | verbis adhibitis: „Vade fili et bibe aquam de cisterna 
tua, et fluenta putei tui; deriventur fontes tui foras, et in plateis aquas tuas divide*. 
Has itaque salutis aquas haurientes cum gaudio fideles, eminentem Genevensis Episcopi 
scientiam suspexerunt, eumque magisterio Ecclesiae dignum ad haec usque tempora exi- 
stimarunt. Enimvero his causis adducti, plurimi ex Vaticani Concilii Patribus, Nos, enixis 
votis, communi voce rogarunt, ut Sauetum Franciscum Salcsium Doctoris titulo decoraremus. 
Quae quidem vota, et Sanctae Ecclesiae Romanae Cardinales, et plures ex toto orbe Antistites, 
ingeminarunt; iis vero plura Canonicorum Collegia, magnorum Lycaeorum Doctores, scien- 
tiarum academiae, augusti Principes, ac nobiles proceres ingens denique fidelium multitudo 
suis supplicationibus accesserunt. Nos itaque tot tantisque precibus obseeundare lubenti 
animo volentes, gravissimum negotium, ut moris est, Congregationi Venerabilium Fratrum 
Nostrorum Sanctae Ecclesiae Romanae Cardinalium sacris Ritibus tuendis praepositorum 
examinandum remisimus, Jamvero dicta Venerabilium Fratrum Nostrorum Congregatio in 
ordinariis comitiis ad Nostras Vatieanas aedes die VII. Julii labentis anni habitis, audita 
relatione Venerabilis Fratris Nostri Cardinalis Alojsii Bilio Episcopi Sabinensis, ejusque 
Sacrae. Congregationis tunc Praefecti, et causae Ponentis, mature perpensis animadversio- 
nibus Laurentii Salvati Sanctae Fidei Promotoris, nec non Patroni causae responsis post 
accuratissimum examen, unanimi consensu rescribendum censuit: , Consulendum Sanetissimo 
pro concessione, seu declaratione, et extensione ad Universam Ecclesiam tituli Doctoris in 
honorem Sancti Francisci de Sales, cum officio et Missa de communi Doctorum Pontificum 

recitanda, oratione propria et lectionibus secundi nocturni^. Quod Rescriptum Nos, edito 
generali: Decreto Urbis et Orbis die XIX, mensis et anni ejusdem, approbavimus. Item 
novis porrectis precibus, ut aliqua additio fieret, tum in Martyrologio Romano, tnm in 
sexta lectione in festo S. Francisci Salesii, utque concessiones omues hac super re factae 
Nostris. Literis Apostolicis in forma Brevis confirmarentur; eadem Venerabilium Fratrum 
Nostrorum Sanctae Ecclesiae Romanae Cardinalium Congregatio, in ordineriis Comitiis de 
XV. Septembris anni ejusdem habitis, rescripsit: „Pro gratia, ac supplicandum Sanctissimo 
pro expeditione Brevis“. Addi vero censuerunt ad elogium Martyrologii Romani post 
verba „Annesium translatum fuit^ haec alia „Quem Pius IX. ex Sacrorum Rituum Con- 
gregationis consulto universalis Ecclesiae Doctorem declaravit“; ad lectionem vero sextam 
post verba ,Vigesima nona Januarii adjungi sequentia „et a Summo  Poutitfice Pio IX. 
ex Sacrorum Rituum Congregationis consulto, universalis Ecclesiae Doctor fuit declaratus“. 
Et hoc quoque Rescriptum memoratae Congregationis die XX. dicti mensis, et anni, ratum 
habuimus, et confirmavimus, atque ut super concessionibus omnibus, hae de re factis, Apo- 
stolicae Literae expedirentur, mandavimus. Quae cum ita sint, supradictorum Sanctae Be- 
clesiae Romanae Cardinalium, Antistitum, Collegiorum, Academiarum, ac fidelium votis 
obsecuti, deque consilio memoratae Venerabilium Fratrum Nostrorum Sanctae Ecclesiae 
Romanae Cardinalium. Congregationis sacris Ritibus cognoscendis praepositae. Auctoritate 
Nostra Apostolica. tenore praesentium, titulum Doctoris in honores Sancti Francisci Salesii 
Genevensis Episcopi ac Ordinis Sanctimonialium Beatae. Mariae V. Visitationis Institutoris 
confirmamus. seu, quatenus opus sit; denuo ei tribuimus, impertimus, ita ut in universali 
Catholica Ecclesia, semper ipse Doctor habeatur, atque in die festo anniversario, tum a 
saeculari, tum a regulari Clero, celebrando Officium et Missam juxta memoratum sacrorum 
Rituum Congregationis Decretum fiat. Praeterea ejusdem Doctoris libros, commentaria, 
opera denique omnia, ut aliorum Ecclesiae Doctorum, non modo privatim, sed et. publice 
in Gymnasiis, Academiis, Scholis, Collegiis, lectionibus, disputationibus, interpretationibus, 
concionibus aliisque. ecclesiasticis studiis, christianisque exercitationibus, citari, proferri, et 
prout res postulaverit adhiberi decernimus. Ut vero fidelium pietati in hujus Doctoris die 
festo rite colendo, ejusque ope imploranda, excitamenta adiiciantur, de Omnipotentis Dei 
misericordia, ae Beatorum Petri et Pauli Apostolorum ejus auctoritate confisi, omnibus, 
et singulis utriusque sexus Christi fidelibus, qui die festo ejusdem Sancti Doctoris, aut uno 
ex septem diebus continuis immediate subsequentibus, uniuscujusque Christifidelis arbitrio 
sibi deligendo, vere poenitentes. et confessi, Sanctissimam Eucharistiam  sumpserint, et 
quamlibet ex Ecclesiis Sanctimonialium Visitationis: Beatae Mariae Virgiuis devote visita- 
verint, ibique pro Christianorum Principum concordia, haeresum extirpatione, peccatorum 
conversione, et Sanctae: Matris Ecclesiae. exaltatione, pias ad Deum preces effuderint, 
plenariam omnium peccatorum suorum Indulgentiam et remissionem misericorditer in Domino 
concedimus. Quapropter universis venerabilibus Fratribus Patriarchis, Primatibus, Archie- 
piscopis, Episcopis, et dilectis filiis aliarum : Ecclesiarum. Praelatis, per Universum terrarum 

Orbem constitutis, per praesentes mandamus, ut quae superius sancita sunt, in suis Pro- 
vinciis Civitatibus, Ecclesiis, et Dioecesibus solemniter publicari, et ab omnibus personis 
Ecclesiasticis saecularibus, et quorumvis ordinum regularibus, ubique locorum et gentium, 
inviolabiliter et perpetuo observari procurent. Haec praecipimus, et mandamus, non ob- 
stantibus Apostolicis, ac in Oecumenicis, Provincialibus, et Synodalibus Conciliis editis 
generalibus vel specialibus constitutionibus, et ordinationibus, ceterisque contrariis quibus- 
cumque, Volumus autem, ut praesentium Literarum transumptis, seu exemplis, etiam 
impressis, manu alicujus Notarii publici subscriptis, et sigillo personae in Ecclesiastica di- 
gnitate constitutae munitis, eadem prorsus fides adhibeatur, quae adhiberetur ipsis prae- 
sentibus, si fuerint exhibitae, vel ostensae. 


Datum Romae apud Sanctum Petrum sub annulo Piscatoris die XVI. Novembris 
MDCCCLXXVII. Pontificatus Nostri anno Trigesimosecundo. 


F. Card. Asquinius. 


Mutationes vero et additiones in Officio et Missa, nec non in Martyrologio Romano 
jam quidem in superioribus Litteris indicantur; accuratius autem expositae sunt in sepa- 
rata pagella, per Sacram Rituum Congregationem edita, Nobisque pariter communicata. 
Sunt vero sequentes: 

Ad Breviarium. Antiphona ad Magnificat in utrisque Vesperis: „O Doctor op- 
time, Ecclesiae sanctae lumen, beate Francisce, divinae legis amator, deprecare pro nobis 
Filium Dei*. 

Lectiones primi Nociurni: ,Sapientiam* ut in Communi Doctorum. 

In secundo Nocturno ad VI. Lectionem post verba: „vigesima nona Januarii“ ad- 
dantur haec alia: „et a Summo Pontifice Pio Nono ex Sacrorum Rituum Congregationis 
consulto, universalis Ecclesiae Doctor fuit declaratus". 

Lectiones tertii Nociurni de Communi Doctorum primo loco: Homilia S. Augustini 
Episcopi „Ostendit Dominus“ in Evangelium „Vos estis sal terrae“. Resp. VIII „In 
medio Ecclesiae“ ut in Communi Doctorum. 

Ad Missale. Missa ,In medio Ecclesiae^ de Doctoribus, cum Oratione tantum 
propria, ut in Missali Romano hae die, et dicitar „Credo“. 

Ad Martyrologium Romanum V. Kalendas Januarii (seu die 28 Decembris.) In Elogio 
S. Francisci Salesii post verba: „Annesium traslatum fuit* addantur sequentia: „quem Pius 
Nonus, ex Sacrorum Rituum Congregationis consulto, universalis Ecclesiae Doctorem de- 
claravit". 

Quae omnia, ut memoriae consulatur, statim concernentibus in locis Breviarii, Missa- 
lis et Martyrologii adnotanda sunt. 


E Consistorio Episcopali, 
Tarnoviae die 21. Januarii 1878. 

L 1189. 
Uwolnienie od podatku wyrównawającego spadkowemu (Ekwiwalentu.) 


Według ustawy podatkowéj z dnia 18. Grudnia 1862. Tarif P, 106 B, e. Nota 2, 
e) tylko ci beneficyaci byli uwolnieni od płacenia podatku Ekwiwalentu, których dochód 
czysty nie przenosił kwoty 315 złr. w. a. Według $. 1. prawa z dnia 15. Lutego 1877. 
(D. Praw P. N. 68.) które prawo od roku 1878. w życie wchodzi, uwolnieni są od 
płacenia ekwiwalentu ci beneficyaci, których dochody sumy 500 złr. w. a. nie przekraczają. 
Rozporządzenie to brzmi w tekscie oryginalnym jak następuje: 


Gefeg vom 15, Februar 1894, 
| N (G, BS, N. 98, 
betreffenb Die Abänderung ber Aamerfung 9. e. zur &arifpoft 106. B. e. des Gebithe 
rengefegeś vom 13. Dezember 1869. (30. ©. B. It. 89.) 
Mit Juftimmung Der beiden S)üufer de Neichórarheś finde Sch in Abänderung 


der Anmerfung 2. e. zur Tarifpoft 106. B. e. des (Sefebe& vom 13. Dezember 1862. 


(R. 6. BI. R. 89.) anzuordnen wie folgt: 


$. t. Snbaber jener Benefizien, deren reines Ginfommen jabrlidy 500 fl. 6. IB. nicht 
iiberfieigt, find von ber Enrrihtung des Gebübrendquivalente8 perfonlid) be- 
freit; liegt jedoch bie Ergänzung der Congrua einem onde ob, fo ift dag 9[quie 
valent von Diefem Fonde gu entrichten. i 
$.2. Mit bem Bollzuge Diefeś Gefekeś ift Mein Finanzminifter beauftragt. 
Bien am 15. Februar 1877. 


Franz Josef, m. p. Auersperg, m. p. Pretis, m. p. 


Rozporządzenie to udziela się Przewielebnemu Duchowieństwu do wiadomości i użytku, 
z tóm nadmienieniem, że w r. 1880. nastąpi na następny dziesiątek od 1881 — 1890. 


nowy wymiar ekwiwalentu. 
Z Biskupiego Konsystorza, 


w Tarnowie dnia 9. Marca 1878. 
E Consistorio Episcopali, 


JÜSEPHUS ALOJSIUS, 


Eriscoeus T ARNOVIENSIS. 


Tarnoviae 1878. Typis A. Rusinowski, Typographi ad honores Episcopalie, Impensis Consistorii. 


—— 


